Love, Death & Mussolini
Love, Death & Mussolini — სტივენ უილსონის მიერ აუდიოკასეტაზე ჯგუფ Porcupine Tree-ს სახელით გამოცემული ჩანაწერი. მასში შეტანილია ცხრა სიმღერა. აქედან შვიდი მოგვიანებით გამოვიდა The Nostalgia Factory-ზე. სიმღერა "Out" ასევე გამოვიდა კრებულის Yellow Hedgerow Dreamscape გრამფირფიტის ვერსიაზე და მის 2013 წლის რემასტერინგზე. "It Will Rain for a Million Years", ჩაწერილი მხოლოდ ამ კასეტაზე, არ არის იგივე კომპოზიცია, რომელიც On the Sunday of Life...-შია. Love, Death & Mussolini, თავის მხრივ, მხოლოდ 10 ასლის ოდენობით იქნა გავრცელებული. სტივენ უილსონის თანახმად, ალბომის ასლი მას არ აქვს. Love, Death & Mussolini-ს რამდენიმე ტექსტის ავტორია ალან დაფი. მან ისინი უილსონს აჩუქა. კასეტის გარეკანის შიდა ნაწილში წარმოდგენილია მუსიკოსების სია, სადაც მხოლოდ ჯეისი კამილიონი არის ნამდვილი პიროვნება, სხვები ჯგუფის გამოგონილი წევრები არიან. კასეტას მოჰყვებოდა ბუკლეტი, რომელზეც ხუმრობით ეწერა, რომ Love, Death & Mussolini სინამდვილეში სრული ალბომია. მას ახლდა სიმღერების აღწერა და კატალოგიც.